Agter die skerms: Lenny Kravitz se dogter in nuwe Woolworths-advertensie | SARIE
23 Augustusus 2011
Agter die skerms: Lenny Kravitz se dogter in nuwe Woolworths-advertensie	deur Amaria Carstens
Die somer 2011-reeks van RE: word op 24 Augustus 2011 in die winkels bekend gestel. RE: skop die nuwe seisoen af met ’n heel nuwe gevoel. Charmaine Huet, groep-bemarkingsdirekteur van Woolworths, verduidelik hoekom:
“Die RE:-handelsmerk was ongelooflik suksesvol sedert sy bekendstelling ’n paar jaar gelede. Ons glo die tyd is nou reg om dit na die volgende vlak te neem met ‘n nuwe, skerper aanslag en stilering wat aanklank vind by modebewuste, jong, stedelike Suid-Afrikaners op soek na trendy ontwerp en oorspronklikheid teen ’n bekostigbare prys.” Kyk hier vir die maak van die advertensie-veldtog. Hoop earrings | Bijoux Satellite Paris
On-trend amazonite hoop earrings for pierced ears I Multiblue JY LEES NOU Jou kat se haarballe is doodnormaal – hanteer dit so
Dis doodnormaal en niks om jou oor te bekommer as jou kat af en toe ’n haarbal uithoes nie. Foto: Gallo Images/Getty Images.
Katte los soms onaangename geskenkies op ongepaste plekke, maar haarballe is doodnormaal. Hier is ’n paar wenke om dit te hanteer.
Hulp met haarballe
Die meeste kateienaars kry in die een of ander stadium met haarballe te doen – of hulle die onooglike kol op die vloer moet optel of die verskriklike geluid moet verduur van hul troeteldier wat dit probeer uithoes. Maar hoekom kry katte dit, en wanneer moet jy bekommerd raak?
Hoe dit vorm
Haarballe ontwikkel in jou kat se maag uit die hare wat hulle insluk wanneer hulle hulself versorg. Omdat katte se ­tong bedek is met honderde klein “dorings” wat agtertoe wys, kan hulle nie hare uitspoeg nie. Hulle kan dit ook nie uitskei nie. Die hare kleef gewoonlik aan gal en kosdeeltjies en vorm ’n bal.
Wanneer is dit ’n ­probleem?
Dis doodnormaal en niks om jou oor te bekommer as jou kat af en toe ’n haarbal uithoes nie. Maar as dit te gereeld gebeur of jou kat lyk benoud, moet jy by ’n veearts aanklop. Wees op die uitkyk na moegheid, ’n gebrek aan belangstelling in kos en ’n gehyg. Langhaar­katte is vatbaarder.
Maniere om dit te voorkom
Sit ’n handjie by
Dit sal baie help om jou troeteldier gereeld te borsel om van los haartjies ontslae te raak.
Voeg vis- of olyfolieaanvulling by hul kos om hul spysverteringstelsel te smeer en die potensiële opbou van haar­balle te help verminder.
Oormatige versorging uit verveling of angstigheid kan haarballe laat toeneem – kry dus katspeelgoed om hul aandag af te lei en speel met hulle.
Kosse is beskikbaar wat haarballe beheer en help met vertering.
Stap vir stap fiks met jou woef
Honde-eienaars is fikser as hul vriende sonder honde. Foto: Gallo Images/Getty Images
Dis amptelik: Honde-eienaars is fikser as hul vriende sonder honde.
Kenners het in ’n studie in ­Engeland bevind honde-eienaars is vier keer soveel geneig om weeklikse oefendoelwitte te behaal as dié sonder honde. In die studie is bevind twee derdes van honde-eienaars kry die aanbevole twee en ’n half uur oefening per week deur met hul hond te gaan stap.
Daar is ook bevind ’n groot getal honde-eienaars is hardlopers. Gryp die leiband en trek jou tekkies nader.
Staan opsy, Tinder!
Potensiële paartjies neem beheer oor hul eie alpakka en kry ’n rits instruksies. Foto: Magazine Features
Stel jou voor jy gaan op ’n eerste afspraak wat behels om in ’n woud met ’n alpakka te gaan stap om die ys te breek! Wel, twee alpakkatelers van Oostenryk het besluit dit klink na ’n goeie idee, en toe kom hulle met hierdie ongewone afspraakdiens vo­rendag.
Potensiële paartjies neem beheer oor hul eie alpakka en kry ’n rits instruksies – soos om hulle nie op die kop te tik nie (goeie raad met enige dier) – en word gewys hoe om met hul nuwe pel te gaan stap.
“Dis iets anders as om mekaar net vir koffie te ontmoet. Met ons diens kan jy in die natuur saam met die diere stap,” sê die eienaar Philipp Wohlgemuth. Hy sê dis so gewild dat hulle nie kan byhou nie.
“As daar ’n verhouding hieruit blom, kom ek met twee alpakkas na die troue toe.”
Meer oor: fiksheid| tinder| dieremaniere